ອາເມຣິກັນ ເຊື້ອສາຍເອເຊຍ 40% ຍັງບໍ່ຕັດສິນໃຈ ຈະເລືອກ ເອົາໃຜ ເປັນປະທານາທິບໍດີ
ການສຳຫຼວດເມື່ອໄວໆມານີ້ ສະແດງໃຫ້ເຫັນວ່າ ຊາວອາເມຣິກັນ ເຊື້ອສາຍເອເຊຍ ຍັງບໍ່ທັນຕັດສິນໃຈເທື່ອວ່າ ຈະເລືອກເອົາ ທ່ານໂອບາມາ ຫຼືທ່ານຣອມນີ ເປັນປະທານາທິບໍດີ.
ການສຶກສາເມື່ອໄວໆມານີ້ ສະແດງໃຫ້ເຫັນວ່າ ເກືອບນຶ່ງສ່ວນ ສາມຂອງຜູ້ມີສິດປ່ອນບັດຊາວອາເມຣິກັນເຊື້ອສາຍເອເຊຍຍັງ ບໍ່ທັນຕັດສິນໃຈເທື່ອວ່າ ຈະເລືອກເອົາໃຜ ລະຫວ່າງປະທານາ ທິບໍດີບາຣັກ ໂອບາມາແລະທ່ານ Mitt Romney ຜູ້ທ້າຊິງຈາກ ພັກຣີພັບບລີກັນໃນການເລືອກຕັ້ງປະທານາທິບໍດີສະຫະລັດຊຶ່ງ ຈະມີຂຶ້ນໃນອີກບໍ່ຮອດຫ້າອາທິດນີ້ ການສຳຫຼວດແຫ່ງຊາດຊາວອາເມຣິກັນເຊື້ອສາຍເອເຊຍທີ່ນຳ ອອກເຜີຍແຜ່ໃນສັບປະດາແລ້ວນີ້ ພົບວ່າ 43% ຂອງຊາວອາ ເມຣິກັນເຊື້ອສາຍເອເຊຍ ສະໜັບສະໜຸນ ປະທານາທິບໍດີໂອ ບາມາ ສົມທຽບໃສ່ 24% ທີ່ສະໜັບສະໜຸນທ່ານ Romney ແຕ່ການສຳຫຼວດດັ່ງກ່າວນີ້ ແຈ້ງວ່າ 32% ຍັງບໍ່ທັນຕັດສິນໃຈ ເທື່ອຊຶ່ງສູງສາມຫາສີ່ເທົ່າກວ່າໂຕເລກສະເລ່ຍແຫ່ງຊາດ ລາຍງານເວົ້າຕື່ມວ່າ ຫຼາຍກວ່າ ເຄິ່ງຂອງພວກທີ່ຍັງບໍ່ທັນຕັດສິນໃຈແມ່ນບໍ່ໄດ້ພົວພັນກັບພັກການເມືອງໃດພັກການເມືອງ ນຶ່ງ ທ່ານ Karthick Ramakrishnan ຜູ້ຊ່ອຍໃນການສຳຫຼວດຄັ້ງນີ້ກ່າວຕໍ່ວີໂອເອວ່ານີ້ແມ່ນ ເປັນຍ້ອນຊາວອາເມຣິກັນເຊື້ອສາຍເອເຊຍສ່ວນໃຫຍ່ຍັງບໍ່ໄດ້ຢູ່ໃນສະຫະລັດດົນພໍທີ່ຈະ ຮູ້ຈັກວ່າບົດບາດຂອງພວກເຂົາເຈົ້າຢູ່ໃສໃນການເມືອງອາເມຣິກັນ